کھنگراں والا

## تصاویر

فائل:Khangran_Wala_Village_Aerial_View.jpg|گاؤں کا مرکزی فضائی منظر
فائل:Khangran_Wala_Aerial_View_2.jpg|فضائی منظر 2
فائل:Khangran_Wala_Aerial_View_3.jpg|فضائی منظر 3
فائل:Khangran_Wala_Aerial_View_4.jpg|فضائی منظر 4


**کھنگراں والا** (انگریزی: Khangranwala) پاکستان کا ایک گاؤں ہے جو ضلع اوکاڑہ کی تحصیل دیپالپور میں واقع ہے۔

## محل وقوع
کھنگراں والا جغرافیائی لحاظ سے انتہائی اہم مقام پر واقع ہے۔ یہ گاؤں تاریخی قصبہ شیر گڑھ کے بالکل عقب میں مغرب کی جانب واقع ہے اور اب کھنگراں والا، کوٹ نادر شاہ اور حسن پورہ کی آبادیاں آپس میں مل کر ایک بڑی بستی کی شکل اختیار کر چکی ہیں۔ یہ تحصیل دیپالپور کا آخری سرحدی گاؤں ہے جس کی حدود تحصیل رینالہ خورد سے ملتی ہیں۔

گاؤں کے قریب ہی محکمہ خوراک (Food Department) شیر گڑھ کے غلہ گودام اور شریف فیڈ مل واقع ہیں۔ مشہور جعفر اسٹیڈیم گاؤں سے صرف 600 میٹر کی دوری پر ہے، جبکہ شیر گڑھ تا رینالہ خورد روڈ یہاں سے محض 1.5 کلومیٹر کے فاصلے پر ہے۔ اس کے مشرق میں شیر گڑھ، مغرب میں چک 26D، شمال میں چک 26/1AL اور 30/1AL (فارم)، جبکہ جنوب میں چک 25D واقع ہیں۔ جغرافیائی طور پر یہ 30 درجے شمالی عرض بلد اور 73 درجے مشرقی طول بلد پر مشتمل ہے۔ یہ علاقہ خط استوا سے شمال کی جانب ایک معتدل فاصلے پر واقع ہے، جس کی وجہ سے یہاں کا موسم پنجاب کے میدانی علاقوں کی طرح گرمیوں میں گرم اور سردیوں میں سرد رہتا ہے۔

## جغرافیہ اور تاریخ
یہ علاقہ ایک اہم جغرافیائی رج (ridge) پر واقع ہے جو قدیم دریائے بیاس کے کنارے کی نشان دہی کرتا ہے۔ یہاں کی زمین قدرتی طور پر تقریباً 20 فٹ (6 میٹر) بلند ہے۔ تاریخی طور پر، اس علاقے میں تین الگ الگ بستیاں شامل تھیں: **حسن پورہ**، **کوٹ نادر شاہ** اور **کھنگراں والا**۔ رہائشی پھیلاؤ کی وجہ سے اب یہ تینوں علاقے ایک ہی کمیونٹی میں ضم ہو چکے ہیں۔

اس علاقے کا تاریخی پس منظر بہت گہرا ہے اور مقامی ریکارڈ کے مطابق کم از کم آٹھ نسلیں اس خطے میں آباد رہی ہیں۔

## منتقلی اور بنیاد
تصغیر|بائیں|200px|محمد یوسف (مرحوم) - بانیِ جدید بستی کھنگراں والا
تقریباً 60 سال پہلے، نشیبی میدانی علاقوں میں بار بار آنے والے سیلاب کی وجہ سے، رہائشیوں نے اونچی زمین (رج) کی طرف ہجرت کی، جو اصل میں سرکاری چراگاہ تھی۔ **محمد یوسف ولد جان محمد** کو اس رج پر جدید بستی کے علمبردار اور بانی کے طور پر جانا جاتا ہے۔

## مٹی کے ٹیلے
یہاں موجود مٹی کے قدیم ٹیلے اس علاقے کی جغرافیائی اہمیت کا منہ بولتا ثبوت ہیں، جو بیاس کے قدیم بہاؤ کی وجہ سے وجود میں آئے۔

فائل:Khangran_Wala_Sand_Dunes_1.jpg|قدیم ٹیلوں کا فضائی منظر
فائل:Khangran_Wala_Sand_Dunes_2.jpg|ٹیلوں کی 20 فٹ اونچائی کا ایک رخ
فائل:Khangran_Wala_Sand_Dunes_3.jpg|ٹیلوں اور سرسبز کھیتوں کا سنگم
فائل:Khangran_Wala_Sand_Dunes_4.jpg|تاریخی ٹیلوں کا قریبی منظر


### ڈیموگرافی اور اہم فاصلے
حکومتِ پنجاب کے 2019 کے گزٹ کے مطابق، کھنگراں والا کی مجموعی آبادی 1,181 درج ہے۔ تاہم، 2026 تک ملحقہ بستیوں (کوٹ نادر شاہ اور حسن پورہ) کے شامل ہونے سے یہاں کی مجموعی آبادی 1,500 سے تجاوز کر چکی ہے۔

یہ گاؤں جغرافیائی لحاظ سے انتہائی اہم مقام پر واقع ہے، جہاں سے مختلف شہروں کے فاصلے درج ذیل ہیں:
* شیر گڑھ: 1.5 کلومیٹر
* حبیب آباد: 17 کلومیٹر
* اختر آباد: 15 کلومیٹر
* حجرہ شاہ مقیم: 15 کلومیٹر
* رینالہ خورد: 16 کلومیٹر
* چونیاں: 32 کلومیٹر
* اوکاڑہ: 32 کلومیٹر
* لاہور: 116 کلومیٹر

## تعلیمی و طبی سہولیات
گورنمنٹ ہائر سیکنڈری اسکول (بوائز اینڈ گرلز) اور رورل ہیلتھ سنٹر (ہسپتال) گاؤں سے صرف 1 کلومیٹر کے فاصلے پر واقع ہیں۔ گاؤں کے اندر ایک نجی ہائی اسکول اور ایک گورنمنٹ پرائمری اسکول (کلاس سوم تک) موجود ہے۔ رورل ہیلتھ ہاسپٹل اور لائیو سٹاک ہاسپٹل ڈیڑھ کلومیٹر کے فاصلے پر ہے واقع ہیں۔
گاؤں کے کئی دیگر طلبہ اور طالبات نے بھی ماسٹرز تک اعلیٰ تعلیم حاصل کر رکھی ہے اور وہ اس وقت مختلف سرکاری اور نجی اداروں میں اپنی پیشہ ورانہ خدمات انجام دے رہے ہیں۔ یہ نوجوان نسل گاؤں کی ترقی اور خوش حالی میں اپنا بھرپور کردار ادا کر رہی ہے۔

## تاریخ
اس گاؤں کی تاریخ برطانوی دور سے بھی قدیم ہے۔ تاریخی شواہد بتاتے ہیں کہ یہاں آٹھ نسلوں سے اباؤ اجداد آباد ہیں۔ یہ علاقہ قبل از مسیح میں دریائے بیاس کا ایک کنارہ تھا اور قدرتی طور پر **چونیاں** والی سائیڈ سے لے کر کلومیٹروں کے رقبے پر پھیلا ہوا ہے۔ یہ علاقہ سطح سمندر سے یا ارد گرد کے علاقوں سے تقریباً 20 فٹ بلند ہے، جبکہ دیپالپور والی سائیڈ کا علاقہ 20 فٹ نشیب میں ہے۔ اسی اونچائی کی وجہ سے گاؤں کے اطراف میں ٹیلے موجود ہیں۔ تقریباً 55 سال قبل سیلابی ریلوں سے بچنے کے لیے یہ بستی نشیبی علاقے "ہٹھاڑ" سے موجودہ بلند علاقے "اُتاڑ" میں منتقل ہو گئی۔ اس نئی جگہ پر سب سے پہلے آباد ہونے والی شخصیت **محمد یوسف** صاحب تھے۔ تقسیم ہند 1947ء کے شہداء کی قبریں یہاں دہائیوں تک موجود رہیں۔ لیکن اب ان قبروں کے جو نشانات ہیں وہ مٹ چکے ہیں بدقسمتی سے اس کے ساتھ ایک پانی والا تالاب تھا بارشوں کے پانی کے بہاؤ کی وجہ سے ان کے نشانات ختم ہو گئے۔ سابق وزیر اعظم ذو الفقار علی بھٹو کے دور میں یہاں کے مکینوں کو زمینیں الاٹ کی گئی تھیں۔

## انفراسٹرکچر اور رفاہی کام
گاؤں میں تین مساجد اور ایک مرکزی قبرستان موجود ہے۔ پینے کے صاف پانی کا منصوبہ الخدمت فاؤنڈیشن کے تعاون سے مکمل کیا گیا، جس کی مجموعی نگرانی **مہر عبد الرؤف** نے کی۔

## مشہور شخصیات
* **بھٹہ خاندان:** حاجی محمد دین، حاجی محمد نواز، نیاز احمد، محمد اسلم، محمد اشرف، جاوید اقبال ، ریاض احمد، عابد علی، ڈاکٹر احمد یار، مشہور نعت خواں حافظ افتخار احمد، خطیب حافظ جہانگیر احمد، علی شیر، محمد بشیر اور محمد یعقوب بھٹہ۔ عظمت اللہ بھٹہ، رحمت اللہ بھٹہ، محمد مقبول بھٹہ جاوید اقبال بھٹہ+ علی عباس بھٹہ میڈیکل سٹور والے ، محمد مصطفی بھٹہ ، محمد عمران بھٹہ الیکٹریشن محمد صغیر بھٹہ الیکٹریشن ، محمد حیات بھٹہ ماہر کھوجی،ڈاکٹر محمد فیصل،ڈاکٹر لیاقت علی محمد طفیل ولد محمد یوسف،محمد انور بھٹہ، محمد صدام سنی، غلام صادق بھٹہ ، مرتضی دکان دار
* **مہر خاندان:** مہر سلطان محمود، مہر محمد یاسین، مہر محمد عارف، مہر عبد الرؤف اور مہر عبد الشکور۔

## سیاسی پس منظر
کھنگراں والا + کوٹ نادر شاہ کی سیاسی تاریخ میں درج ذیل شخصیات نے نمایاں کردار ادا کیا ہے:

* **مہر محمد یاسین:** آپ نے یونین کونسل شیر گڑھ سے بطور "کسان کونسلر" خدمات انجام دیں اور عوامی مسائل کے حل میں اہم کردار ادا کیا۔
* **مہر محمد عارف:** آپ نے یونین کونسل شیر گڑھ کی سطح پر بطور "ناظم" الیکشن میں حصہ لیا اور علاقے کی سیاست میں فعال رہے۔

## کھیل
اس گاؤں کے اندر اپنا ایک کرکٹ گراؤنڈ بھی ہے جہاں پر بچے اور جوان جو ہیں وہ کرکٹ کھیلتے ہیں اور مختلف قسم کے ٹورنامنٹس ہوتے ہیں جہاں پر دوسرے گاؤں یا شہر سے آ کر ٹیمیں اس میں کھیلتی ہیں کبڈی کے مشہور کھلاڑیوں میں حاجی غلام محمد (عرف چھوٹا گوما) اور محمد سلطان شامل ہیں محمد سلطان جو ہیں یہ اپنے دور کے ایک عظیم کھوجی بھی تھے اور ان کے ساتھ کبڈی میں جو نمایاں پلیر تھے وہ احمد دین بھٹہ تھے اور موجودہ دور کے کبڈی کے پلیئر جو ہیں محمد رمضان محمد سرور، غلام نبی ولد محمد کریم ۔ کرکٹ کھلاڑیوں میں مہر عبد الرؤف، مہر سلطان محمود، جاوید اقبال، مرتضیٰ علی، حسن علی، حسنین، محمد صابر، اللہ دتہ، ریاض احمد، محمد اشرف اور محمد عباس جتالہ ،صدام حسین سنی، غلام رسول ، محمد اکرام منصوری محمد فیصل، ڈاکٹر لیاقت علی،محمد عمران،محمد صغیر،ڈاکٹر احمد یار نمایاں ہیں۔

## حوالہ جات

* دی پنجاب گزٹ، نوٹیفیکیشن میونسپل کمیٹی شیر گڑھ، 4 مارچ 2026ء۔

زمرہ:ضلع اوکاڑہ کے گاؤں
زمرہ:تحصیل دیپالپور کے آباد مقامات
زمرہ:ضلع اوکاڑہ کے گاؤں
زمرہ:تحصیل دیپالپور کے آباد مقامات